section_heading: Ljubavnica francuskoga kralja
paragraph_text: Kao dvorska dama Henrikovoj mlađoj sestri, Mariji, Mary je sa sestrom Anom stigla na francuski dvor. Mary Boleyn je neko vrijeme provela na francuskom dvoru koji je bio daleko razuzdaniji od Henrikova. Boravila je u sviti Henrikove sestre, Marije Tudor, i rano je podlegla tamošnjim iskušenjima. Postala je lako pristupačna udvaračima da ju je papinski nuncij nazvao "velikom i zloglasnom kurvom". Sam kralj Franjo I. hvalio se "da ju je jahao" i od milja ju je zvao "moja ždrebica". To je možda bio razlog zbog kojeg ju je otac maknuo s francuskog dvora i vratio u Englesku.